Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
23.1.2002
K materiálu č. 382/2002
K bodu č. 3

     

S T A N O V I S K O

k návrhu zákona, ktorým sa mení a dopĺňa zákon č. 126/1998 Z.z. o Slovenskej živnostenskej komore a o zmene a doplnení niektorých zákonov v znení zákona č. 279/2001 Z.z. a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov   

Návrh zákona, ktorým sa mení a dopĺňa zákon č. 126/1998 Z.z. o Slovenskej živnostenskej komore a o zmene a doplnení niektorých zákonov v znení zákona č. 279/2001 Z.z. a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov predkladá na rokovanie vlády SR minister vnútra na základe Plánu legislatívnych úloh vlády SR na rok 2001.

Cieľom zákona je podľa predkladateľa upresnenie postavenia a úlohy Slovenskej živnostenskej komory a vyjasnenie vnútorných vzťahov v komore.

Sekcia Inštitút pre aproximáciu práva k predloženému návrhu zaujíma nasledovné stanovisko:
Z hladiska aproximácie práva neuplatňujeme k návrhu pripomienky. Aj keď sa problematika návrhu zákona okrajovo dotýka napr. práva podnikať spolu s uznávaním dokladov o kvalifikácii, ako sú upravené v primárnom práve EÚ v kapitole 2 Hlavy III Časti 3 Zmluvy o založení ES, a príslušnej sekundárnej legislatívy, navrhovaná novela rieši iba veľmi úzky okruh otázok (vnútorná organizácia a fungovanie Živnostenskej komory), právnu úpravu ktorých v konečnom dôsledku Únia prenecháva jednotlivým štátom. Pri vydávaní osvedčení o vzdelaní, prípadne pri príprave podkladov na kvalifikačné skúšky je podľa navrhovanej úpravy komora povinná postupovať podľa osobitných predpisov, ktorých stupeň aproximácie s právom EÚ nie je potrebné a ani vhodné posudzovať v tomto právnom predpise. 

Bratislava | 21.01.2002
Vypracoval: | Mgr. Marta Valentíková
Tel.: | 57295610

JUDr. Mária Krošlákovágenerálna riaditeľka